अखिलेश यादव बोले- देश नए पीएम की जोह रहा बाट, ममता दीदी रैली से दें बुलंद संदेश  
अखिलेश यादव ने ममता बनर्जी से की मुलाकात
कहा- देश जोह रहा नए मुख्यमंत्री की बाट
अखिलेश ने कहा- ममता दीदी रैली के जरिए दें देश को बुलंद संदेश
समाजवादी पार्टी(Samajwadi Party) के अध्यक्ष अखिलेश यादव(Akhilesh Yadav) ने शुक्रवार को कहा कि राष्ट्र एक नए प्रधानमंत्री(Prime Minister) की बाट जोह रहा है और ममता बनर्जी की तृणमूल कांग्रेस को शनिवार की मेगा विपक्षी रैली से देश को एक बुलंद और स्पष्ट संदेश जाना चाहिए. अखिलेश यादव ने आरोप लगाया कि मोदी सरकार किसान, युवा, गरीब और कारोबारी समेत देश भर में हर क्षेत्र के लोगों की बदहाली के लिए जिम्मेदार है. पश्चिम बंगाल की मुख्यमंत्री ममता बनर्जी के निमंत्रण पर 19 जनवरी की मेगा रैली में शिरकत के लिए आए यादव ने यहां पहुंचने पर एनएससी बोस हवाई अड्डे पर कहा, ‘‘देश एक नया प्रधानमंत्री चाहता है. देश एक नए प्रधानमंत्री की बाट जोह रहा है.''